امریکا قوشمه ایالتلریده 2001 ییلی 11 سپتامبرده گی ترورچیلیک هجوملریدن مسؤل تاپیلگن ترور تشکیلاتی القاعده نینگ ایزداشی بولگن لیگی بیلن شبهه لنیلگن 48 یاشیده گی سعودی غسان الشربی گوانتانامو قماقخانه سیده گی 20 ییللیک قماق جزاسی نینگ آرتیدن آزاد ایتیلدی.
امریکا قوشمه ایالتلری مدافعه وزیرلیگی (پنتاگون) تامانیدن بیریلگن بیاناتده 2022 ییلی فبروری آییده الشربی نینگ امریکا قوشمه ایالتلری نینگ ملی خوفسیزلیگی گه قره ته مهم بیر تهدید یراتمه گن لیگی و قماق جزاسی نینگ دوام ایتیشی گه کیره ک قالمه گن لیگی بوییچه قرار قبول قیلیب آلینگن لیگی بیلدیریلدی.
بیاناتده مدافعه وزیری لوید آوستین نینگ 2022 ییلی سپتامبر آییده کنگره گه الشربی نینگ سعودی عربستانگه جونتیش نیتینی بیلدیرگن لیگی افاده ایتیلدی.
میلادی 2002 ییلی مارچ آییده پاکستانده قولگه آلینگن و حقیده عیبلاو بولمه گن حالده 20 ییلدن بیری گوانتاناموده قماقده توتیلگن الشربی نینگ القاعده گه منفجره مواد تیارله گن لیگیدن شبهه لنیلگندی.
آق اوی سوزچیسی جن ساکی 12 فبروریده گی کونده لیک مطبوعاتی کنفرانسیده دولت باشلیغی جو بایدن باشقرووی نینگ گوانتانامو قماقخانه سی نینگ 4 ییللیک وظیفه لری مدتی ایچیده بوتونله ی یاپیب قوییش نی مقصد قیلیب آلگن لیگینی بیلدیرگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
